dh-unibe/image-text_koenigsfelden-charters-post-1500 huggingface dataset:
Allen dien, die disen brief an sehent odˀ hoͤrent lesen, kunde ich, Johans Melwˀ, der elter, burgˀ
Zofingen, un̄ vˀgib offenlich mit disem brief fur mich un̄ alle min erben, daz ich gelten unden
schuldig bin recht₎ un̄ redlicher geltschulde zweinzig phfunt angster, guͤter un̄ genemˀ, dem erbern
man Heinr₎ Frischzal, burg₎ Zofingen, un̄ sinen erben, ob er enwer, un̄ han im un̄ sinen erben har
umbe fùr zweinzig phfunt angster versetzt minē aker, der gelegen ist bi dem poͧmlin un̄ sint
zwͤ jucharten un̄ buwͤt den selben aker Ruͤdi Honegˀ, och burg₎ Zofingē, ✳ der och jerlichs git
vō dem selben aker zwͤ malt₎ dinklen uf sant Andres tag, als man gewonlich kern zins
weret, der selben zins ✳ ich och fùr mich, min erben, ✳ Heinr₎ Frischzal un̄ sine erben uf dem
aker vˀsetzet han un̄ git der selbe aker jerlichs zins ein mùt dink dem gotzhus Zofingn̄.
doch hat mir der vorgenant Heinr₎ Frischzal die liebe un̄ genade getan, wa dz ist, dz
ich, der obgenant Johans Melwˀ, odˀ min erben ✳ keinest komen mit zweinzig phfunt angˀ
vō nu sant Johans tag ze sùngichten in den nechsten dryen jaren, so ist mir un̄ minen
erben der aker lidig mit dien zwͤn maltˀ dink̄, der Ruͤdi Honegˀ jerlichs vō dem aker
git, wer aber, dz ich, der obgenant Johans Melwˀ, odˀ min erben ✳ dz uber sehen un̄ den aker
in den dryen jaren nùt wider loste ✳ umbe zweinzig phfunt angster, so ist ez dannant hin
ein ewiger un̄ stete kof unwiderruͤfklich vō menklichem, wan wir mit rechten gedingen
also uber ein komen sint, ✳ dù loben och ich, der obegant Johans Melwˀ, fur mich, min erben ✳
dise vorgenantē gedingen recht₎ wer ze sin un̄ da wider nit ze tuͦn, noch schaffen getan,
wedˀ mit geistlichem noch mit weltlichem gericht, noch an gericht, mit keinē sachen, si sigen
funden oder noch funden moͤchten werden, heimlich odˀ offenlich, da mit die vorgenanten
gedingen un̄ sache ab gan moͤchte. ✳ hie bi, da dis beschach, waren bi dis erbern lùt Chuͤnrat
Frizschal, Johans Frischzal, ✳ Uͦlrich Judenknecht, Ruͤdig₎ der stat schriber, un̄ ander erber
lùten vil, die dis geding sahen un̄ horten. un̄ des zuͦ einē waren urkùnde so han
ich, der obgenant Johans Melwˀ min eigen ingesiel gehenket an disen brief des ✳
jares, do man zalt von gottes geburt drùtzehen hundert jar, im ✳ drù un̄ sibentzgosten
jar, ✳ an dem nechsten samstag vòr der phfaffen vasnacht. ✳
Königsf. 367 .
Staatsarchiv
AARGAU
wist ij malter dinckel
ab zweyen jùchart₎ acker
by dem boͤùmly ✳
K
✳ M ✳ 32